ཞི་ཅིན་ཕིང་གིས་བློ་མཐུན་ཨུ་ཡོན་ཀྲང་གིས་མིག་སྔའི་ཁྲའོ་ཞན་ཕྱེད་གླིང་གི་དུས་བབ་ལ་རྙོག་འཛིང་ཆེ་བའི་འགྱུར་ལྡོག་གཏིང་ཟབ་འགྲོ་བའི་འགག་རྩའི་སྐབས་ཉིན་ལྷག་གི་རྗེས་སུ་སླར་ཡང་ཆེད་མངགས་ཀྲུང་གོར་ཕེབས་ནས་ང་དང་ཞལ་འཛོམས་བྱུང་བ་དེ་ཐོག་ནས་བློ་མཐུན་ཨུ་ཡོན་ཀྲང་དང་ཁྲའོ་ཞན་ཏང་ཀྲུང་དབྱང་གིས་ཀྲུང་གོ་དང་ཁྲའོ་ཞན་ཏང་གཉིས་དང་རྒྱལ་ཁབ་གཉིས་པོའི་འབྲེལ་བར་མཐོང་ཆེན་དང་ཏང་གཉིས་དང་རྒྱལ་ཁབ་གཉིས་པོའི་འཐབ་ཇུས་ཀྱི་འབྲེལ་ལམ་ལ་མཐོང་ཆེན་པོ་གནང་བ་མཚོན་གྱི་ཡོད་པས་ངས་གདེང་འཇོག་ཆེན་པོ་བྱ་རྒྱུ་ཡིན།ང་དང་བློ་མཐུན་ཨུ་ཡོན་ཀྲང་ཞལ་འཛོམས་ཐོག་མར་བྱུང་བ་ནས་བཟུང་ཀྲུང་གོ་དང་ཁྲའོ་ཞན་དབར་གྱི་འབྲེལ་བ་དང་ཁྲའོ་ཞན་ཕྱེད་གླིང་གི་དུས་བབ་ལ་དགེ་མཚན་ལྡན་པའི་ཡར་རྒྱས་བྱུང་བར་ང་ཧ་ཅང་དགའ་པོ་བྱུང་ལ་བློ་མཐུན་ཨུ་ཡོན་ཀྲང་དང་སླར་ཡང་ཞལ་འཛོམས་བྱུང་བའི་ཁར།ཀྲུང་གོ་དང་ཁྲའོ་ཞན་དབར་གྱི་འབྲེལ་བ་སྐྱོན་བྲལ་ངང་འཕེལ་རྒྱས་བརྟན་པོ་ཡོང་བར་ཐུན་མོང་ཐོག་སྐུལ་མ་བཏང་ནས་ཁྲའོ་ཞན་ཕྱེད་གླིང་ཡུན་རིང་བདེ་འཁོད་དང་ས་ཁུལ་གྱི་ཞི་བདེ་དང་།བརྟན་ལྷིང་།དར་རྒྱས་བཅས་ལ་སྐུལ་མ་གཏོང་ཆེད་འབད་བརྩོན་བྱེད་འདོད་ཡོད་ཅེས་གསུངས་པ་རེད།